
Logo félags hér
Ráðningasamningur þjálfara
Leiðbeiningar um notkun: Fylla skal út alla hornklofa, velja viðeigandi valkosti og fjarlægja leiðbeiningatexta áður en samningur er undirritaður. Tilgreina skal réttan kjarasamning í 4. gr. fyrir hvert starf. Greinar sem merktar eru „ef við á“ skal annaðhvort laga að starfinu eða fella brott.
Samningsaðilar
	Félagið
	Starfsmaður

	[Nafn íþróttafélags]
kt. [kennitala]
[heimilisfang]
(hér eftir nefnt félagið)
	[Nafn starfsmanns]
kt. [kennitala]
[heimilisfang]
(hér eftir nefndur starfsmaður)


Félagið og starfsmaður gera með sér eftirfarandi ráðningarsamning:
1. gr. Starf og ábyrgð
Starfsmaður er ráðinn sem þjálfari í [xxx]% starfshlutfalli. Næsti yfirmaður er [nafn eða starfsheiti] og aðalvinnustaður er [vinnustaður].
Starfsmaður annast þjálfun [flokks, flokka eða einstaklinga] og þau verkefni sem tengjast starfinu. Nánar er kveðið á um verkefni og ábyrgð í starfslýsingu sem fylgir samningnum, fylgiskjal 1.
Starfsmaður skal sinna starfinu af kostgæfni og fagmennsku, fylgja fyrirmælum næsta yfirmanns og gæta öryggis og velferðar iðkenda. Félagið getur gert eðlilegar breytingar á verkefnum innan starfssviðs og starfshlutfalls. Verulegar breytingar á starfi eða kjörum skulu gerðar skriflega.
2. gr. Ráðningartími og uppsagnarfrestur
Ráðning hefst [dagsetning], sem er fyrsti starfsdagur.
Ráðning er:  ☐ ótímabundin   ☐ tímabundin til [dagsetning].
Um uppsagnarfrest fer samkvæmt viðeigandi kjarasamningi. 
Uppsögn skal vera skrifleg. Tímabundinni ráðningu lýkur á umsömdum lokadegi án sérstakrar uppsagnar.
3. gr. Starfshlutfall og vinnutími
Starfshlutfall er [ráðningarhlutfall]% og reglulegur vinnutími er [fjöldi] klukkustundir á viku. Vinnutími miðast við æfingatöflu félagsins, mótadagskrá og nánara samkomulag við næsta yfirmann. [Undirbúningur, fundir, skráning, samskipti, keppnir og ferðatími telst til vinnutíma og skal rúmast innan umsamins starfshlutfalls] 	Comment by Athugasemdir: Einnig er hægt að greiða sérstaklega fyrir hluta af þessum þáttum og skal það þá tilgreint sérstaklega.
Starfsmaður skal mæta stundvíslega og skrá allan vinnutíma með þeim hætti sem félagið ákveður.
Starfsmaður skal upplýsa næsta yfirmann ef verkefni rúmast ekki innan umsaminnar vinnuskyldu. Vinna umfram vinnuskyldu skal að jafnaði vera að beiðni eða með fyrirfram samþykki næsta yfirmanns. Yfirvinna og aðrar álagsgreiðslur greiðast samkvæmt viðeigandi kjarasamningi.
4. gr. Laun og lífeyrir
Föst mánaðarlaun fyrir umsamið starfshlutfall eru kr. [fjárhæð]. Laun eru greidd fyrsta virka dag hvers mánaðar vegna vinnu mánaðarins á undan, inn á bankareikning starfsmanns.
Um réttindi og skyldur sem ekki er getið í samningi þessum fer skv. [nafn kjarasamnings]
Stéttarfélag: [nafn stéttarfélags].
Lífeyrissjóður: [nafn lífeyrissjóðs].
Önnur umsamin hlunnindi: [upptalning hlunninda].
5. gr. Orlof veikindi og önnur leyfi
Um orlof, orlofslaun, veikinda- og slysarétt, foreldra- og fæðingarorlof og önnur leyfi fer samkvæmt viðeigandi kjarasamningi og lögum.
Orlofstaka skal ákveðin í samráði við næsta yfirmann. Orlofsuppbót og desemberuppbót greiðast samkvæmt viðeigandi kjarasamningi.
Starfsmaður skal tilkynna veikindaforföll án ástæðulauss dráttar. Félagið getur óskað eftir læknisvottorði samkvæmt viðeigandi kjarasamningi.
6. gr. Kostnaður búnaður og ferðalög
Búnaður sem félagið leggur starfsmanni til vegna starfsins: [upptalning búnaðar]. 
Búnaðurinn er eign félagsins og skal skilað við starfslok.
Félagið endurgreiðir nauðsynlegan og fyrirfram samþykktan kostnað vegna starfsins samkvæmt reglum félagsins og viðeigandi kjarasamningi. Starfsmaður skal skila kvittunum eða öðrum fullnægjandi fylgigögnum innan [fjöldi] daga frá því að kostnaður féll til.
Ferðakostnaður og dagpeningar vegna keppna, móta, æfingabúða og annarra starfsferða greiðast samkvæmt reglum félagsins og viðeigandi kjarasamningi. Ferðatími og annað vinnuframlag í ferðum skal skráð með öðrum vinnutíma.
7. gr. Trúnaður og persónuvernd
Starfsmaður skal gæta trúnaðar um persónuleg málefni iðkenda og fjölskyldna þeirra sem hann fær vitneskju um í starfi sínu, svo og um málefni félagsins sem eðli máls samkvæmt eiga að fara leynt. Trúnaðarskyldan gildir einnig eftir starfslok.
Starfsmaður skal fara með persónuupplýsingar samkvæmt reglum félagsins um persónuvernd og aðeins nota þær í þágu starfsins. Við starfslok skal starfsmaður skila gögnum og aðgangsheimildum sem tengjast starfinu.
8. gr. Hugverkaréttindi
Fjárhagsleg réttindi að efni sem starfsmaður semur sérstaklega sem hluta af starfsskyldum sínum færast til félagsins að því marki sem nauðsynlegt er vegna starfsemi þess. Þetta getur meðal annars átt við um æfingaáætlanir, kennsluefni, texta, myndir og skrár.
Ákvæðið nær ekki til efnis sem starfsmaður átti fyrir ráðningu, almennrar þekkingar, reynslu eða færni hans. 
9. gr. Starfsreglur og framkoma
Mismunun, einelti, áreitni og ofbeldi eru óheimil. Félagið og starfsmaður skulu stuðla að öruggu og virðingarfullu starfsumhverfi og bregðast við ábendingum samkvæmt reglum félagsins.
Starfsmaður skal sýna faglega og virðingarfulla framkomu gagnvart iðkendum, forráðamönnum, samstarfsfólki og öðrum sem hann á samskipti við vegna starfsins. Í samskiptum við börn og ungmenni skal hann gæta faglegra marka, nota samþykktar samskiptaleiðir og hafa öryggi og velferð iðkenda að leiðarljósi.
Starfsmaður skal fylgja siðareglum félagsins, ÍSÍ og viðkomandi sérsambanda, hegðunarviðmiðum ÍSÍ og öðrum reglum félagsins og íþróttahreyfingarinnar sem eiga við um starf hans. Skyldan tekur til gildandi reglna og viðmiða, síðari breytinga á þeim og nýrra reglna og viðmiða sem síðar verða sett, enda hafi þau verið kynnt honum eða gerð honum aðgengileg. Starfsmaður skal jafnframt fylgja markmiðum og stefnu félagsins í þjálfun og uppeldisstarfi.
[10. gr. Upplýsingar úr sakaskrá ákvæðið á aðeins við ef félagið sinnir börnum og ungmennum undir 18 ára aldri í íþróttastarfi]
Ráðning er háð því að starfsmaður hafi ekki hlotið dóm fyrir brot gegn XXII. kafla, 211. eða 218. gr. almennra hegningarlaga nr. 19/1940 eða, á síðastliðnum fimm árum, gegn lögum nr. 65/1974 um ávana- og fíkniefni, sbr. 16. gr. íþróttalaga nr. 64/1998.
Félaginu er heimilt, að fengnu sérstöku samþykki starfsmanns, að afla þeirra upplýsinga úr sakaskrá sem um getur í 2. mgr. Samþykkið er veitt á sérstöku fylgiskjali með samningi þessum.
11. gr. Vanefndir og starfslok
Ef starfsmaður vanrækir starfsskyldur eða brýtur gegn samningi þessum skal honum að jafnaði veitt skrifleg áminning þar sem gerð er grein fyrir því sem þarf að bæta og hæfilegur frestur veittur til úrbóta, nema brotið sé svo alvarlegt að áminning verði ekki talin nauðsynleg.
Veruleg vanefnd annars hvors aðila getur leitt til riftunar samningsins án uppsagnarfrests. Riftun skal vera skrifleg og taka gildi við móttöku hennar.
Við starfslok skal starfsmaður skila öllum eigum félagsins, þar á meðal búnaði, fatnaði, lyklum, gögnum og aðgangsheimildum.
12. gr. Lög reglur og stefnur félagsins
Starfsmaður skal fylgja lögum félagsins og þeim reglum, stefnum og verkferlum sem gilda um starfið og hafa verið kynnt honum eða gerð aðgengileg. Helstu skjöl sem starfsmaður hefur fengið aðgang að eru talin upp í fylgiskjali 2.
Félagið skal tilkynna starfsmanni um efnislegar breytingar á þessum skjölum. 
13. gr. Ágreiningur
Rísi ágreiningur um samninginn skulu aðilar leitast við að leysa hann með viðræðum. Takist það ekki skal málið rekið fyrir [nafn héraðsdóms].
14. gr. Undirritun
Samningurinn er gerður í tveimur samhljóða eintökum, einu fyrir hvorn aðila, eða undirritaður rafrænt. Fylgiskjöl samningsins eru hluti hans.
[Staður], [dagsetning]


	________________________________
F.h. félagsins
[nafn og staða]
	________________________________
Starfsmaður
[nafn]





Fylgiskjal 1  Starfslýsing þjálfara (DÆMI)
Starfsmaður: [nafn]
Þjálfunarflokkur eða hópur: [flokkur eða hópur]
Næsti yfirmaður: [nafn eða starfsheiti]
Starfshlutfall: [ráðningarhlutfall]%

Verkefni og ábyrgð
Skipuleggja, undirbúa og framkvæma æfingar fyrir þá flokka, hópa eða einstaklinga sem starfsmanni eru falin.
Veita iðkendum þjálfun og leiðsögn í samræmi við stefnu félagsins og viðkomandi sérsambands.
Fylgja liðum eða hópum til keppni, móta og æfingabúða þegar það er hluti af starfinu.
Skrá mætingu iðkenda og aðrar upplýsingar sem starfið krefst.
Taka þátt í þjálfara-, starfsmanna- og skipulagsfundum sem tengjast starfinu.
Annast samskipti við iðkendur og forráðamenn í gegnum samþykkta miðla félagsins.
Starfa með þjálfarateymi, næsta yfirmanni og stjórn félagsins að markmiðum og framkvæmd þjálfunar.
Fylgja verkferlum um öryggi, velferð og vernd barna og ungmenna.

Önnur verkefni
[Önnur verkefni sem tengjast starfinu].


Fylgiskjal 2 Reglur og stefnur félagsins (DÆMI)
	Skjal
	Útgáfa

	Lög félagsins
	[dagsetning]

	Starfsreglur stjórnar og framkvæmdastjóra
	[dagsetning]

	Siðareglur félagsins
	[dagsetning]

	Jafnréttisáætlun
	[dagsetning]

	Viðbragðsáætlun gegn einelti, áreitni og ofbeldi
	[dagsetning]

	Hegðunarviðmið ÍSÍ 
	[dagsetning]

	Reglur um öryggi og velferð barna og ungmenna
	[dagsetning]

	Persónuverndarstefna 
	[dagsetning]

	Reglur um fjárheimildir, innkaup og undirritanir
	[dagsetning]

	Reglur um ferðir, kostnað og dagpeninga
	[dagsetning]

	Reglur um vinnutímaskráningu
	[dagsetning]

	Samskipta- og fjölmiðlastefna
	[dagsetning]

	Mannauðsstefna og verkferlar í starfsmannamálum
	[dagsetning]

	Reglur um hagsmunaárekstra og gjafir
	[dagsetning]





Fylgiskjal 3  Samþykki vegna öflunar upplýsinga úr sakaskrá
Í 16. gr. íþróttalaga nr. 64/1998 segir: 
„Óheimilt er að ráða til starfa hjá aðilum sem falla undir lög þessi og sinna börnum og ungmennum undir 18 ára aldri í íþróttastarfi einstaklinga sem hlotið hafa refsidóm vegna brota á ákvæðum XXII. kafla, 211. eða 218. gr. almennra hegningarlaga nr. 19/1940. Sama gildir um þá sem hlotið hafa refsidóm fyrir brot gegn lögum um ávana- og fíkniefni, nr. 65/1974, á síðastliðnum fimm árum. Ákvæði þetta nær einnig til þeirra sem falin er umsjón með börnum og ungmennum undir 18 ára aldri á grundvelli sjálfboðaliðastarfs.
Stjórnendur þeirra aðila sem falla undir lög þessi og sinna íþróttastarfi barna og ungmenna undir 18 ára aldri eiga rétt til upplýsinga úr sakaskrá um það hvort tiltekinn umsækjandi um starf á þeirra vegum hefur hlotið dóm vegna brota sem 1. mgr. tekur til, að fengnu samþykki hans. Á þetta einnig við um upplýsingar um þá sem falin er umsjón með börnum og ungmennum undir 18 ára aldri á grundvelli sjálfboðaliðastarfs.“ 
Undirrituð/undirritaður/undirritað veitir hér með (íþróttafélagi) kt. (xxxxxx-xxxx)   heimild til að leita eftir upplýsingum hjá Sakaskrá ríkisins um hvort  ég hef hlotið refsidóm vegna brota á ákvæðum XXII. kafla (kynferðisbrot), 211. eða 218. gr. almennra hegningarlaga nr. 19/1940 og laga nr. 65/1974 um ávana- og fíkniefni á síðastliðnum fimm árum. 
Þar að auki veitir undirrituð/undirritaður/undirritað (íþróttafélagi) heimild til að leita eftir upplýsingum hjá Sakaskrá ríkisins um hvort ég hef hlotið refsidóm vegna brota á ákvæðum XXIII. og XXIV. kafla almennra hegningarlaga nr. 19/1940 (manndráp og líkamsmeiðingar og brot gegn frjálsræði manna) og barnaverndarlaga nr. 80/2002 á síðastliðnum fimm árum. Mér hefur verið kynnt og ég geri ég mér grein fyrir því að þessar upplýsingar eru umfram heimild skv. 16.gr. íþróttalaga nr. 64/1998.
Undirrituð/undirritaður/undirritað samþykkir enn fremur að þessar upplýsingar verði geymdar í lokuðu kerfi í trúnaðarbók.
Þessi heimild er gild á meðan viðkomandi sinnir störfum á vegum hreyfingarinnar. Kjósi undirrituð/undirritaður að afturkalla umboð eða heimild þessa skal það gert skriflega.

Nafn:  _____________________________________	Kt.  ___________________________
Staður: _____________________________________ 	Dagsetning: ____________________
Samþykkt með undirskrift:  ___________________________       Kt. ___________________

